### Resumé

I regi af det tværkommunale samarbejde - Cykelalliance Syd - planlægges en cykelkampagne udført i foråret 2024. Kampagnen har voksne som primær målgruppe, og benytter humoristiske og satiriske greb som kommunikativt afsæt for at konfrontere målgruppen med de dårlige undskyldninger for ikke at cykle. Kampagnen vil omfatte SoMe annoncering, brug af influenser, en eller flere events samt plakater mv. som vil kunne ses i bybilledet rundt om i kommunen. Forvaltningen orienterer udvalget om den kommende cykelkampagne.

### Sagsfremstilling

Teknisk Udvalg besluttede 31. maj 2022 ,pkt. 124, at Vejle Kommune tilslutter sig det tværkommunale samarbejde, Cykelalliance Syd, som blev oprettet på initiativ fra Region Syddanmark ifm. at 2022 blev udpeget som cyklens år. [adresse] er et samarbejde mellem de 12 kommuner i [adresse], og ambitionen er at få flere syddanskere op på cyklen. Alliancen er et forum, hvor kommunerne og regionen kan samarbejde og vidensdele på cykelområdet, samt koordinere eventuelle fælles cykelprojekter.

I regi af Cykelalliance Syd er det besluttet at gennemføre en fælles cykelkampagne. Et kommunikationsbureau har udarbejdet kampagnekonceptet, hvor omdrejningspunktet er 'Dårlige undskyldninger'. Målsætningen er, at få flere sydjyske borgere på cyklen med en kampagne der på humoristisk vis taler til folks samvittighed. Målgruppen er voksne.

Kampagnen bygger på 'Øjvind Lauridsen og [adresse]' hvor undskyldninger for ikke komme på arbejde er overført til undskyldninger for ikke at hoppe på cyklen. Humor og glimt i øjet skal være gennemgående element for kampagnematerialet, der sætter de dårlige undskyldninger på spidsen. Der arbejdes med det overordnede kampagnebudskab: CYKL NU BARE, og herunder italesættelse af forskellige overdrevne og tabloide undskyldninger, så om:

* "Aliens har bortført min cykel"
* "Min cykel er frosset til is"
* "Der løber enhjørninger rundt på cykelstien"
* "Jeg gider ikke have pandaøjne i regnvejr"

De dårlige undskyldninger visualiseres på AI-genererede billeder.

Kampagnen vil bestå af forskellige eksekveringselementer:

* Influencer
  + I et velkendt voxpop-format går en influencer på gaden i udvalgte sydjyske byer for at spørge borgerne, om de cykler og i givet fald hvorfor/hvorfor ikke. Der produceres en video som deles på diverse sociale medier, samt via influencerens egne kanaler.
* Isblokevent
  + En cykel fryses ind i en isblok og placeres et centralt og synlig sted i byen. Formålet med det er at vække undren og forbipasserendes nysgerrighed. På den måde skabes opmærksomhed omkring kampagnen og budskabet. Der laves en event hvor der uddeles kampagnematerialer ved isblokken, for at sikre afkodningen. Der suppleres eventuelt med en konkurrence, fil til SoMe mv.
* SoMe
  + Der annonceres på diverse SoMe kanaler.
* Plakater, postkort, sadelcovers etc.
  + Der opsættes plakater rundt om i bybilledet, uddeles postkort, sadelcovers og lignende.

Kampagnen forventes at løbe af stablen i april 2024.

### Klima og resiliensvurdering

Cyklen støjer og forurener mindre. De giver mindre trængsel på vejene og bidrager derfor til et bedre miljø end bilerne. Ved at flytte borgerne fra bilen til cyklen vil det udover at reducere CO2-udslippet også reducere antallet af sygedage som følge af forbedret folkesundhed.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget tager punktet til efterretning.

### Beslutning

Taget til efterretning.